Rossiya prezidenti Vladimir Putin Armaniston bosh vaziri Nikol Pashinyan va Ozarboyjon prezidenti Ilhom Aliyev bilan telefon orqali muloqot o‘tkazdi. Foto: RIA Novosti Xabar qilinishicha, Putin Pashinyan bilan muloqoti davomida ikki tomonlama munosabatlar hamda Armaniston bosh vazirining Rossiyaga tashrifiga tayyorgarlik masalalarini muhokama qilgan. "Shuningdek, Armaniston va Ozarboyjon o‘rtasida tinchlik kelishuvini ishlab chiqish mavzusi tilga olindi", - deyiladi Kreml matbuot xizmati xabarida. Vladimir Putin Ozarboyjon prezidenti Ilhom Aliyev bilan telefon orqali muloqotida Ozarboyjon-Armaniston chegarasini delimitatsiya qilish bo‘yicha ishlarni yo‘lga qo‘yish hamda tinchlik kelishuvini tayyorlash bilan bog‘liq masalalarni bo‘yicha fikr almashgan. Putinning ikki davlat rahbarlari bilan muloqot davomida Ilhom Aliyev va Nikol Pashinyanning 6 aprel kuni Bryusselda o‘tkazgan muzokaralari natijalari ham ko‘rib chiqilgan.